Postpensjonistene i Buskerud

Referat fra medlemsmøte på Paletten i Krokstadelva 14.oktober 2020 kl 1100

Det var 33 medlemmer til stede på møtet.

Praten gikk som vanlig, rundstykkene smakte godt denne gangen også, i tillegg til kaffen selvfølgelig.

Kl 11 ønsket Thore Gustavsen musikken og alle oss andre velkommen. Magne Furulund fra bl.a. The Betales underholdt. Han hadde 21 års fartstid fra denne gruppen. Den ene gamle slageren avløste den andre som igjen bidro til høy allsangfaktor..

Veldig bra musikk👍👍.

Etter at Magne Furulund hadde takket for seg og fått masse applaus tok som vanlig Jan Dybvik (leder) ordet og presenterte følgende dagsorden:

1: Orientering fra styret

2: Åresalg

1: Covid 19 situasjonen må vi leve med en god stund framover. Det er derfor fult ut forståelig at det ikke var flere enn 33 medlemmer til stede på møtet.

Vi kan heller ikke forvente å få en innleder på besøk fysisk.

Innendørs kan vi ikke ha flere enn 50 personer der vi kan flytte stoler. Leder orienterte litt rundt aktivitetsnivået videre under Corona situasjonen. Det er ennå noen avdelinger rundt i landet som ikke har startet opp med møter ennå, noen har heller ikke styremøter. Dette må respekteres. Fortsatt er det kun lov til å ha maksimum 50 personer på våre møter, dvs det er fortsatt første mann/kvinne til mølla.. som gjelder.

Trygdeoppgjøret opptar og irriterer mange. Landets pensjonister får atter en gang redusert kjøpekraft (0,15%) Det har skjedd i 5 av de siste 6 årene. Det er stortingsvalg til neste år, partiene bør vite sin besøkelsestid.

En del små avdelinger i Norge har problemer med å få på plass ett styre. Det er i gang ett arbeid rundt dette for å gjøre det lettere. Styret i Postens Pensjonistforbund ser på eventuelle omorganiseringer. Kanskje dele de største opp i roder med egen rode ansvarlig. Vi må ivareta medlemmene våre som bor helt i ytterpunktene, hva er best for dem?

Julemøte på Lampeland Hotell: Møte starter kl 1400, se referat fra styremøte. Påmelding vil stå i Postbusken.

2: Åresalg Kr 3913 Kr totalt. Mange flotte premier også denne gangen.

Referent Aud Moss (sekretær)

Nesbygda 25.10.2020